इधर, छबड़ा में 9 बकाएदारों के ट्रांसफार्मर उतारे टीम ने
छबड़ा. बकायाबिलों की राशि जमा नहीं करने पर बिजली निगम ने कार्रवाई करते हुए साेमवार को बकायादारों के ट्रांसफार्मर उतार लिए। बिजली निगम के सहायक अभियंता जेपी मीणा के नेतृत्व में कनिष्ठ अभियंता हरिओम शर्मा, रणवीर सिंह अन्य कर्मचारियों ने पुलिस जाप्ते के साथ उपखंड क्षेत्र के छह गांवों से नौ ट्रांसफाॅर्मर उतारे।
सहायक अभियंता जेपी मीणा ने बताया कि कार्रवाई के दौरान गेहूंखेड़ी से दो, जेपला से एक, खेड़ली से एक, बापचा से एक, मोतिपुरा चौकी से तीन ट्रांसफाॅर्मर उतारे गए। इन पर साढ़े तेरह लाख रुपए बकाया चल रहे थे। सहायक अभियंता मीणा ने बताया कि बकायादारों के खिलाफ कार्रवाई आगे भी जारी रहेगी।
hin_Deva hin_Deva hin_Deva